open-index/open-wikipedia-markdown huggingface dataset:
Դոնատաս Բանիոնիս

**Դոնատաս Բանիոնիս** (, ), լիտվացի խորհրդային դերասան և ռեժիսոր, ԽՍՀՄ Պետական մրցանակի դափնեկիր (1967 թ., 1977 թ.), Լիտվական ԽՍՀ ժողովրդական արտիստ (1973 թ.), ԽՍՀՄ ժողովրդական արտիստ (1974 թ.): Արժանացել է Լիտվայի մշակույթի և արվեստի բնագավառի ազգային մրցանակին (2013 թ.):

## Կենսագրություն
Դոնատաս Բանիոնիսը ծնվել է Կաունասում։ Նրա հայրը` Յուոզաս Բանիոնիսը հայտնի քաղաքական գործիչ էր, հեղափոխական։ Դոնատասն ավարտել է Կաունասի Առաջին արհեստագործական դպրոցը` խեցեգործի մասնագիտությամբ։ Սովորելու ընթացքում մասնակցել է դրամատիկական խմբակի աշխատանքներին։ 1941 թվականին տեղափոխվել է Պանևեժիս և ընդգրկվել Դրամատիկական թատրոնի (ներկայումս` Յուոզաս Միլտինիսի դրամատիկական թատրոն) խմբի մեջ։ 1944 թվականին ավարտել է թատրոնին կից ստուդիան։

1980-1988 թվականներին նշված թատրոնի գեղարվեստական ղեկավարն ու գլխավոր ռեժիսորն էր։ 1982-1984 թվականներին սովորել է Լիտվայի թատերական և երաժշտական ակադեմիայում (այն տարիներին` Պետական կոնսերվատորիա)։ Մինչ 2001 թվականը` Պանևեժիսի թատրոնում աշխատել է որպես դերասան։ Առաջին անգամ կինոյում նկարահանվել է 1959 թվականին։ 1974-1979 թվականներին ԽՍՀՄ Գերագույն խորհրդի պատգամավոր էր։

## Անձնական կյանքը
1948 թվականին Դոնատաս Բանիոնիսն ամուսնացել է դերասանուհի Օնա Կոնկուլևիչյուտե-Բանյոնենեի հետ։ Կինը մահացել է 2008 թվականին։ Նրանք ունեցել են երկու որդի` պատմական գիտությունների թեկնածու Էգիդիյուս Բանիոնիսը (1948-1993) և ռեժիսոր Ռայմունդաս Բանիոնիսը (ծնվ. 1957 թ.):

2014 թվականի հուլիսին Դոնատաս Բանիոնիսը կլինիկական մահ է տարել։ Նույն թվականի սեպտեմբերի 2-ին ստացած կաթվածի պատճառով, սեպտեմբերի 4-ին, 91 տարեկանում մահացել է։ Թաղված է Վիլնյուսում գտնվող Անտակալնիսի գերեզմանատանը։

## Ֆիլմագրություն

## Ծանոթագրություններ

Կատեգորիա:Խորհրդային դերասաններ
Կատեգորիա:Լիտվացի դերասաններ
Կատեգորիա:20-րդ դարի դերասաններ
Կատեգորիա:Աշխատանքային կարմիր դրոշի շքանշանի ասպետներ
Կատեգորիա:ԽՍՀՄ ժողովրդական արտիստներ
Կատեգորիա:ԽՍՀՄ Պետական մրցանակի դափնեկիրներ
Կատեգորիա:Կաթվածից մահացածներ
Կատեգորիա:Լիտվայի ազգային մրցանակի դափնեկիրներ
Կատեգորիա:Խորհրդային կինոռեժիսորներ
Կատեգորիա:ԽՍՀՄ քաղաքական գործիչներ
Կատեգորիա:Բարեկամության շքանշանի ասպետներ (Ռուսաստան)
Կատեգորիա:Հոկտեմբերյան հեղափոխության շքանշանով պարգևատրվածներ
Կատեգորիա:Ստալինյան մրցանակի դափնեկիրներ
Կատեգորիա:ԽՍՀՄ ԳԽ 9-րդ գումարման պատգամավորներ
Կատեգորիա:Լիտվացի ռեժիսորներ
Կատեգորիա:Լիտվայի քաղաքական գործիչներ
Կատեգորիա:ԽՄԿԿ անդամներ
Կատեգորիա:Լիտվացի արվեստագետներ
Կատեգորիա:Լիտվական ԽՍՀ ժողովրդական արտիստներ
Կատեգորիա:Անձինք:ԽՍՀՄ ՊԱԿ
Կատեգորիա:Փառքի շքանշանի ասպետներ (ԽՍՀՄ)
Աղասի Բադալյան

**Աղասի Ավագի Բադալյան** (), խորհրդային և հայկական կինոյի և թատրոնի դերասան։ ՀԽՍՀ վաստակավոր արտիստ։

## Կենսագրություն
Աղասի Բադալյանը ծնվել է 1914 թվականին։ 1936-1972 թվականներին՝ Լենինականի Մռավյանի անվան թատրոնի դերասան։

Մահացել է 1972 թվականին։

## Ֆիլմագրություն

## Ծանոթագրություններ

Կատեգորիա:Թատրոնի հայ դերասաններ
Կատեգորիա:Խորհրդային դերասաններ
Կատեգորիա:ՀԽՍՀ վաստակավոր արտիստներ
Կատեգորիա:Հայ դերասաններ
Կատեգորիա:Հայ կինոդերասաններ
Լևոն Դավթյան

**Լևոն Դավթյան** (, ),  իրանահայ քաղաքական գործիչ, Իրանի խորհրդարանի անդամ, հոգեբույժ, համալսարանի պրոֆեսոր։ Մահացել է Թեհրան-Երևան ավիավթարի ժամանակ։

## Կենսագրություն
Լևոն Դավթյանը ծնվել է 1944 թվականին Համադան քաղաքում։ 1950-1962 թվականներին սովորել է Թեհրանի Քուշեշ-Դավթյան դպրոցում։ 1962 թվականին ընդունվել է Թեհրանի Շահիդ Բեհեշտի համալսարանի բժշկական ֆակուլտետ, 1972 թվականին՝ Լոնդոնի համալսարանի հոգեբուժության ֆակուլտետ։ 1978 թվականին ստացել է հոգեբույժի դոկտորական աստիճան։
1981 թվականին եղել է Թեհրանի Շահիդ Բեհեշտի համալսարանի հոգեբուժության ամբիոնի դասախոս, 1983-1999 թվականներին՝ նույն համալսարանին կից «Թալեղանի» հիվանդանոցի հոգեբուժական բաժնի ընդհանուր պատասխանատու։ 1986 թվականին նշանակվել է նորավարտ հոգեբույժ-բժիշկների մասնագիտական գնահատման գիտական հանձնաժողովի անդամ։

Բազմիցս ընտրվել է Թեհրանի Հայոց թեմի անդամ և վարել ատենապետի պարտականությունները։ 1992 թվականին մասնակցել է Կիլիկիո կաթողիկոսության ազգային ընդհանուր ժողովին և ընտրվել ժողովի նախագահ, 1997 թվականին Զիմբաբվեում Կիլիկիո պատվիրակության կազմում մասնակցել է եկեղեցիների համաշխարհային խորհրդի 8-րդ համագումարին։

2000 թվականին ընտրվել է Թեհրանի և հարավային իրանահայության պատգամավոր՝ Իրանի Իսլամական Հանրապետության խորհրդարանի 6-րդ նստաշրջանում։ 2004 թվականին ընտրվել է Թեհրանի Հայոց թեմի պատգամավորական ժողովի անդամ և զբաղեցրել առաջին ատենապետի պաշտոնը։ 2009 թվականի մարտին մասնակցել է Կիլիկիո կաթողիկոսության ազգային ժողովին և ընտրվել վարչության անդամ։

## Մահ
Զոհվել է 2009 թվականի հուլիսի 15-ին Թեհրան-Երևան ավիավթարի ժամանակ։

## Նշումներ

## Ծանոթագրություններ

Կատեգորիա:Ավիավթարից զոհվածներ
Կատեգորիա:Իրանահայ բժիշկներ
Կատեգորիա:Իրանահայ հոգեբույժներ
Կատեգորիա:Իրանահայ քաղաքական գործիչներ
Բրենտոն Թվեյթս

**Բրենտոն Թվեյթս** (, ), ավստրալիացի դերասան, ով հայտնի է Լյուք Գալագերի դերով FOX8 հեռուստաալիքի «Թերթել» (2011) հեռուստասերիալում և Ստու Հենդերսոնի դերով «Տուն և ճանապարհ» (2011-12) օճառային օպերայում։ Միացյալ Նահանգներ տեղափոխվելուց հետո նկարահանվել է «Կապույտ ծովածոց» (2012), «Օկուլուս» (2013), «Նվիրյալը» (2014), «Եգիպտոսի աստվածները» (2016) և «Կարիբյան ծովի ծովահենները։ Մեռյալները հեքիաթներ չեն պատմում» (2017) ֆիլմերում։ Նա մարմնավորելու է Դիք Գրեյսոնին «Տիտաններ» հեռուստասերիալում։

## Վաղ կյանք
Թվեյթսը ծնվել է 1989 թվականի օգոստոսի 10-ին Քվինսլենդ նահանգի Քերնս քաղաքում։ Նրա ծնողներն են Ֆիոնա և Փիթեր Թյուիթսները։ Նա ունի քույր՝ Սթեյսին։

Երիտասարդության ժամանակ Թվեյթսը ցանկանում էր դառնալ ոստիկան կամ հրշեջ և հետաքրքված էր նրանց մասին ֆիլմերով։

Նա սովորել է դերասանական արվեստ Քվինսլենդի տեխնոլոգիայի համալսարանում և ավարտել է 2010 թվականին։ Հետագայում նա տեղափոխվել է Սիդնեյ «Տուն և ճանապարհ» օճառային օպերայում նկարահանվելու համար։ 2011-2012 թվականներին նա տեղափոխվել է Միացյալ Նահանգներ իր դերասանի կարիերան զարգացնելու համար։

## Կարիերա
2010 թվականին Քվինսլենդի տեխնոլոգիայի համալսարանն ավարտելուց հետո նա նկարահանվել է «Ծովային պարեկ» հեռուստասերիալի մեկ էպիզոդում և «Ղեկավարները» ֆիլմում։ 2012 թվականին Թյուիթսը կատարել է գլխավոր դեր «Կապույտ ծովածոց» ֆիլմում։ 2014 թվականին մարմնավորել է արքայազն Ֆիլիպին «Մալեֆիսենտ» և Ջոնասին «Նվիրյալը» ֆիլմերում։

150px|thumb|Թյուիթսը Տորոնտոյի կինոփառատոնում 2013 թվականի սեպտեմբերի 8-ին
Թյուիթսը նկարահանվել է 2017 թվականի մայիսի 26-ին թողարկված «Կարիբյան ծովի ծովահենները։ Մեռյալները հեքիաթներ չեն պատմում» ֆիլմում, որտեղ նա մարմնավորում է Հենրի Թըրներին (Օրլանդո Բլումի և Քիրա Նայթլիի կերպարների որդուն)։ Ֆիլմի նկարահանումները տեղի են ունեցել 2015 թվականին Քվինսլենդի Գոլդ Քոստ քաղաքում ։

## Անձնական կյանք
Թյուիթսը 2015 թվականից հանդիպում է Քլոե Սփեյսիի հետ։ Նրանց դուստրը ծնվել է 2016 թվականի մարտին։

## Ֆիլմագրություն
### Ֆիլմ

### Հեռուստատեսություն

## Մրցանակներ և առաջադրումներ

## Ծանոթագրություններ


## Արտաքին հղումներ
* 

Կատեգորիա:Ավստրալիացի դերասաններ
Կատեգորիա:Ավստրալիացի կինոդերասաններ
Կատեգորիա:Հեռուստատեսային դերասաններ
Էքս-Մարսել համալսարան

**Էքս-Մարսել համալսարան** (հակիրճ՝ **AMU**, , պաշտոնապես գրանցված է որպես *Université d'Aix-Marseille*), Ֆրանսիայի հարավային Պրովանս-Ալպեր-Լազուր ափ երկրամասի Բուշ-դյու-Ռոն դեպարտամենտի Էքս ան Պրովանս բնակավայրում գտնվող հանրային հետազոտական համալսարան։ Հիմնադրվել է 1409 թվականին, երբ պրովանսի կոմս Լուիս II Անջևինը Պրովանսի համալսարանը հիմնելու խնդրանքով դիմեց պիզանյան հակապապ  Ալեկսանդր V-ին։ Համալսարանը ներկա կառուցվածքով ձևավորվել է Պրովանսի,  Միջերկրածովյան և Պոլ Սեզանի համալսարանների միաձուլման գործընթացի արդյունքում։ Երեք համալսարանների ձուլումը տեղի ունեցավ 2012 թվականի հունվարի 1-ին։ Էքս Մարսել համալսարանը դարձավ ֆրանկախոս աշխարհի խոշորագույն համալսարանը մոտավորապես 74.000 ուսանողով։ Այն ֆրանկախոս ուսումնական հաստատությունների շարքում ունի ամենամեծ բյուջեն, որը կազմում է տարեկան մոտավորապես 750 միլիոն եվրո։

## Ծանոթագրություններ

Կատեգորիա:1409 հիմնադրումներ Ֆրանսիայում
Կատեգորիա:Ֆրանսիայի համալսարաններ
Էսթելա Ագստերիբե

**Էսթելա «Ստելլա» Ագստերիբե** (, ), հոլանդացի մարմնամարզուհի։ Նիդեռլանդների մարմնամարզության հավաքականի կազմում 1928 թվականին Ամստերդամում նվաճել է ոսկե մեդալ։

Ինչպես հավաքականի մյուս անդամները (Էլկա դե Լևի, Հելենա Նորդհայմ, Աննա Պոլյակ Դրեսդեն և Յուդիկա Սիմոնս), այնպես էլ Էսթելան և մարզիչ Գերիթ Կլիրկոֆերը եղել են հրեաներ։ Նրանք Երկրորդ համաշխարհային պատերազմի ժամանակ հետապնդվել են նացիստական ՍՍ-ի զինվորականների կողմից։

Մահացել է ամուսնու՝ Սեմուել Բլիթցի, յոթամյա դստեր Նաննիի և երեքամյա որդու Ալֆրեդի հետ միասին՝ «Օսվենցիմ» համակենտրոնացման ճամբարում։

1997 թվականին Նիդեռլանդների մարմնամարզության հավաքականը ներառվել է Հրեական միջազգային սպորտային փառքի սրահի մեջ։

## Ծանոթագրություններ

## Արտաքին հղումներ
* profile
* Էսթելա Ագստերիբե - Յադ Վաշեմ 

Կատեգորիա:20-րդ դարի հոլանդացիներ
Կատեգորիա:Հոլոքոստի զոհեր
Կատեգորիա:Նիդերլանդների հրեաներ
Վահան Ձագիկի Սյունի

**Վահան Սյունի** (ծննդյան և մահվան թվականներն անհայտ, 9 - 10-րդ դարեր), Բաղքի իշխան Սյունիքի իշխանությունում, Սյունիների իշխանական տոհմից, Սյունիքի Բաղք գավառի իշխան Ձագիկ Գ-ի որդին, Բաղքի իշխան Ջևանշիր Բ-ի կրտսեր եղբայրը։

## Կենսագրություն
Բաղաց գավառի իշխան և Կապան քաղաքի տեր, իշխան Ձագիկ Գ-ից հետո իր իշխանությունը ժառանգում են նրա որդիները՝ Ջևանշերը և Վահանը։ Ըստ պատմագիր Ստեփանոս Օրբելյանի «Պատմութիւն տանն Սիսական» աշխատության Վահան Սյունին «դիվահարվելով վանք է քաշվում, որտեղ ճգնելով «բժշկվում է», որի համար կառուցում է Վահանավանքը (Վահանու վանք) 911 թվականին։

## Աղբյուրներ
* «Հայոց անձնանունների բառարան», Հրաչյա Աճառյան, Հատոր 5, Ցուցակ 1, Էջ 17
* «Ստեփաննոսի Սիւնեաց եպիսկոպոսի պատմութիւն տանն Սիսական», Մկրտիչ Էմին, 1861 թ. Մոսկվա, Գլուխ Լէ, խդ

Կատեգորիա:Սյունիներ
Կատեգորիա:Հայ իշխաններ
Կատեգորիա:Սյունիքի իշխաններ
Կատեգորիա:Բաղքի իշխաններ
Պոլի Գենովա

**Պոլի Գենովա** (, ), բուլղարացի երգչուհի։ Ծնվել է Բուլղարիայի մայրաքաղաք Սոֆիայում։ Գենովան ներկայացրել է իր երկիրը Եվրատեսիլ 2011 և Եվրատեսիլ 2016 երգի մրցույթներում,վերջինում զբաղեցնելով ձորրորդ պատվավավոր հորիզոնականը։ 2016 թվականին նա նաև Բուլղարիայի ձայնը նախագծի ժյուրիի անդամ է եղել։

## Սկավառակագրություն
### Սինգլներ

## Ծանոթագրություներ

## Արտաքին հղումներ
* Պաշտոնական թվիրթերյան էջ
* Պաշտոնական ֆեյսբուքյան էջ
* Պաշտոնական ինստագրամյան էջ

Կատեգորիա:21-րդ դարի երգչուհիներ
Կատեգորիա:Բուլղարացի երգչուհիներ
Կատեգորիա:Եվրատեսիլ 2016 երգի մրցույթի մասնակիցներ
Միսակ Գևորգյան

**Միսակ Ժորժիկի Գևորգյան** (), խորհրդային, հայկական և ռուսական թատրոնի և կինոյի դերասան։

## Կենսագրություն
Միսակ Գևորգյանը ծնվել է 1960 թվականի հուլիսի 18-ին Վանաձոր քաղաքում։ 1980 թվականին ավարտել է Համո Բեկնազարյանի Ստուդիա-դպրոցը (դասընթացը՝ Ալբերտ Մկրտչյանի)։

## Ֆիլմագրություն

## Ծանոթագրություններ

Կատեգորիա:Թատրոնի հայ դերասաններ
Կատեգորիա:Խորհրդային դերասաններ
Կատեգորիա:Հայ դերասաններ
Կատեգորիա:Հայ կինոդերասաններ
Էմի (ֆիլմ, 2015)

«**Էմի**»  (), Ասիֆ Կապադիայի բրիտանական փաստավավերագրական ֆիլմը՝ երգչուհի Էմի Ուայնհաուսի մասին, որի պրեմիերան տեղի է ունեցել 2015 թվականի՝ «Սանդենս» կինոփառատոնի ժամանակ, իսկ հեռուստատեսությամբ՝ 2015 թվականի մայիսի 4-ին՝ HBO հեռուստաալիքով։

## Սյուժե
Ֆիլմը պատմում է երգչուհի Էմի Ուայնհաուսի մասին, ում ձայնը դարձել է աշխարհում ամենաճանաչելիներից մեկը։

## Մրցանակներ և անվանակարգեր
* Մրցանակ «Օսկար», որպես լավագույն լիամետրաժ փաստագրական ֆիլմ (Ասիֆ Կապադիա և Ջեյմս Գեյ-Ռիս).
* Մրցանակ BAFTA, որպես լավագույն փաստագրական ֆիլմ (Ասիֆ Կապադիա և Ջեյմս Գեյ-Ռիս)
* BAFTA մրցանակի նոմիանացում, որպես լավագույն բրիտանական ֆիլմ (Ասիֆ Կապադիա և Ջեյմս Գեյ-Ռիս)
* Մրցանակ «20th Satellite Awards», որպես լավագույն փաստագրական ֆիլմ.
* 2015 թվականի եվրոպական կինոակադեմիայի մրցանակ, որպես լավագույն փաստագրական ֆիլմ (Ասիֆ Կապադիա).
* Մրցանակ «Կայսրություն», որպես լավագույն փաստագրական ֆիլմ
* Մրցանակ MTV Movie Awards, որպես լավագույն փաստագրական ֆիլմ

## Տես նաև
* «Էմի Ուայնհաուս։ Վերադառնում եմ սևին» (2018)

## Ծանոթագրություններ

## Արտաքին հղումներ
* Պաշտոնական կայքը
* 
* «Էմի» Rotten Tomatoes կայքում
* «Էմի» Allmovie կայքում

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների բրիտանական ֆիլմեր
Կատեգորիա:2015 ֆիլմեր
Կատեգորիա:HBO-ի բնօրինակ ծրագրեր
Կատեգորիա:Ամերիկյան անկախ ֆիլմեր
Կատեգորիա:Բրիտանական երաժշտական ֆիլմեր
Կատեգորիա:Բրիտանական կենսագրական ֆիլմեր
Կատեգորիա:Բրիտանական վավերագրական ֆիլմեր
Կատեգորիա:Էմի Ուայնհաուս
Կատեգորիա:Ֆիլմեր թմրանյութերի մասին
Կատեգորիա:Ֆիլմեր, որոնց գործողությունները տեղի են ունենում Լոնդոնում
Վիտաուտաս Ժալակյավիչյուս

**Վիտաուտաս Ժալակյավիչյուս** (, ), լիտվացի խորհրդային կինոռեժիսոր, դրամատուրգ և սցենարիստ։ ՌԽՖՍՀ ժողովրդական արտիստ (1980 թ.), Լիտվական ԽՍՀ ժողովրդական արտիստ (1981 թ.):

## Կենսագրություն
Վիտաուտաս Ժալակյավիչյուսը սովորել է Կաունասի «Աուշռոս» գիմնազիայում, որից հետո, 1948-1950 թվականներին ուսանել է Կաունասի համալսարանի էլեկտրոնիկայի ֆակուլտետում` ստանալով ռադիոինժեների մասնագիտություն։ 1951 թվականին ընդունվել է ԿՀՊԻ և Միխեիլ Ճիաուրելիի և Գրիգորի Ալեքսանդրովի մոտ սովորել ռեժիսուրա։ 1956 թվականին այն ավարտելով, աշխատանքի է անցել Լիտվայի կինոստուդիայում։

1965 թվականին Ժալակյավիչյուսի կողմից նկարահանված «Ոչ ոք չէր ուզում մեռնել» կինոնկարը, ռեժիսորին միջազգային ճանաչում բերեց, որի շնորհիվ նա արժանացավ Լենինյան Կոմերիտմիության (1966 թ.) և ԽՍՀՄ Պետական մրցանակներին (1967 թ.): Իսկ նրա «Այդ քաղցր բառը՝ ազատություն» (1973 թ.) կինոնկարը Մոսկվայի 8-րդ կինոփառատոնում շահել է Ոսկե մրցանակը։

1961 թվականից Ժալակյավիչյուսը Լիտվական կինոստուդիայի գեղարվեստական ղեկավարն էր, իսկ 1974-1980 թվականներին ապրել է Մոսկվայում և աշխատել «Մոսֆիլմ»-ում։ Դասավանդել է սցենարիստների բարձրագույն դասընթացներում։ Նա եղել է կինեմատոգրաֆիայի գծով Լիտվայի պետկոմի համանախագահը, Լիտվայի և ԽՍՀՄ գրողների միության անդամ էր։ 1991 թվականին նրա համատեղ ջանքերով հիմնադրվել է «2000» կինոստուդիան։

## Անձնական կյանք
Վիտաուտաս Ժալակյավիչյուսը 1972 թվականին ամուսնացած է եղել դերասանուհի Իրինա Միրոշնիչենկոյի հետ, իսկ հետո ամուսնացել է դերասանուհի Դանգուոլե Բաուկայտեի հետ։

## Ֆիլմագրություն

## Ծանոթագրություններ

Կատեգորիա:20-րդ դարի սցենարիստներ
Կատեգորիա:Աշխատանքային կարմիր դրոշի շքանշանի ասպետներ
Կատեգորիա:Լիտվական ԽՍՀ ժողովրդական արտիստներ
Կատեգորիա:ԽՍՀՄ Պետական մրցանակի դափնեկիրներ
Կատեգորիա:ԽՍՀՄ գրողների միության անդամներ
Կատեգորիա:Խորհրդային կինոռեժիսորներ
Կատեգորիա:Խորհրդային սցենարիստներ
Կատեգորիա:Կինոռեժիսորներ այբբենական կարգով
Կատեգորիա:Հոկտեմբերյան հեղափոխության շքանշանով պարգևատրվածներ
Կատեգորիա:ՌԽՖՍՀ ժողովրդական արտիստներ
Կատեգորիա:Վիտովո Մեծի համալսարանի շրջանավարտներ
Ռոբերտ Բեգլարյան

**Ռոբերտ Բեգլարյան** (, ), իրանահայ քաղաքական գործիչ, տնտեսագետ, Իրանի Իսլամական Հանրապետության խորհրդարանի 7-րդ, 8-րդ, 9-րդ և 11-րդ գումարման պատգամավոր և Հարավային Իրանի հայ համայնքի նախկին ներկայացուցիչը խորհրդարանում՝ 2004-2016 թվականներին, ինչպես նաև 2020-2024 թվականներին։

## Կենսագրություն
Ռոբերտ Բեգլարյանը ծնվել է 1961 թվականին Թեհրանում։ Ֆիզիկա-մաթեմատիկական ուղղությամբ կրթություն է ստացել Թեհրանում և Սպահանում։ Մեծ աշխատանք է կատարել Նոր Ջուղայի հասարակական կյանքում, անդամակցել է մշակութային և քաղաքական հանձնաժողովներին։ 1989 թվականին ընդունվել է Սպահանի համալսարանի տնտեսագիտական ֆակուլտետ, 1993 թվականին ուսումը շարունակել է նույն համալսարանի մագիտստրատուրայում՝ տնտեսագիտության գծով։

1993 թվականից աշխատել է Իրանի աշխատանքի և սոցիալական հարցերի նախարարության Սպահանի գրասենյակում։ Երկու տարի համալսարանում դասավանդել է շուկայագիտություն։ 2000 թվականից տեղափոխվել է Թեհրան և աշխատել Սոցիալական հարցերի նախարարությունում, 2002-2004 թվականներին եղել է «Պայման» ամսաթերթի խմբագրակազմի անդամ։

2004 թվականին Ռոբերտ Բեգլարյանն ընտրվել է Իրանի Իսլամական Հանրապետության խորհրդարանի անդամ։ Անդամակցել է տնտեսական և Իրան-Հայաստան հարաբերությունների հանձնաժողովներին։ Նրա գործընկեր Գևորգ Վարդանը Հյուսիսային Իրանից ընտրվել է պատգամավոր և Հայ համայնքի ներկայացուցիչ։

2008 թվականի մարտին Ռոբերտ Բեգլարյանն ընտրվել է որպես Հարավային Իրանի քրիստոնյա հայ փոքրամասնության ներկայացուցիչ։ Մարտի 14-ին կայացած խորհրդարանական ընտրություններում Բեգլարյանը ստացել է ձայների մեծամասնությունը։

Քանի որ Իրանի քրիստոնյա փոքրամասնությունը բաղկացած է երկու խմբերից, ներառյալ Թեհրանի հայերը և Իրանի հյուսիսային, ինչպես նաև երկրի հարավային հատվածների, երկու մարզերի համար երկու ընտրություններ են տեղի ունենում, ինչպես նաև պայմանավորված այն հանգամանքով, որ քրիստոնյա հայերը Իրանի 290 տեղանոց խորհրդարանում ունեն երկու տեղ, իսկ մյուս կրոնական փոքրամասնությունները (զրադաշտականներ, հրեաներ ու ասորիներ) ունեն մեկ ներկայացուցիչ երկրի օրենսդիր մարմնում։

2012 թվականին Բեգլարյանն ընտրվել է երրորդ անգամ, և 2015 թվականից Իրանի խորհրդարանի երկու հայ ներկայացուցիչներից մեկն է։

2015 թվականի մարտին պատգամավոր Կարեն Խանլարյանի հետ միասին Բեգլարյանին հրավիրել են ողջ համագումարին ներկայացնել Հայոց ցեղասպանությունը դատապարտող հայտարարություն։

Ռոբերտ Բեգլարյանը ենթադրում էր, որ 2025 թվականի ընթացքում Ադրբեջանը 90% հավանականությամբ պատերազմ է սկսելու Հայաստանի դեմ, սակայն հույս էր հայտնել, որ դա տեղի չի ունենա։

## Տես նաև
* Արա Շահվերդյան

## Ծանոթագրություններ

Կատեգորիա:Իսլամական խորհրդակցական ժողովի 11-րդ գումարման պատգամավորներ
Կատեգորիա:Իսլամական խորհրդակցական ժողովի 7-րդ գումարման պատգամավորներ
Կատեգորիա:Իսլամական խորհրդակցական ժողովի 8-րդ գումարման պատգամավորներ
Կատեգորիա:Իսլամական խորհրդակցական ժողովի 9-րդ գումարման պատգամավորներ
Կատեգորիա:Իրանահայ քաղաքական գործիչներ
Ազգային հնագիտական թանգարան (Լիսաբոն)

**Ազգային հնագիտական թանգարան** (), ազգային հնագիտական թանգարան Լիսաբոնում, Պորտուգալիա։ Այն հնագիտությանը նվիրված Պորտուգալիայի կարևորագույն թանգարաններից է և հնագիտական ուսումնասիրության ամենակարևոր կենտրոնը։ Թանգարանը հավաքածուներ է ներառում ամբողջ աշխարհից։ 2014 թվականին թանգարանն ունեցել է 10136 այցելու։

## Պատմություն
Թանգարանը հիմնադրվել է 1893 թվականին ականավոր հնագետ Խոսե Լեիտե դե Վասկոնսելոսի կողմից, և 1903 թվականից այն զբաղեցնում է Բելեմ շրջանի Ժերոնիմուշ վանական համալիրի արևմտյան թևը։ Թանգարանի շենքը եղել է վանականների հանրակացարանը։ 19-րդ դարի երկրորդ կեսին այն վերափոխվել է մանուելինո ոճով։

## Նկարագրութուն
Թանգարանի մուտքի մոտ տեղադրված են լուզիտանացի զինվորների երկու գրանիտե արձան, որոնք թվագրվում են 1-ին դարին և բերվել են Հյուսիսային Պորտուգալիայից։

Մշտական ցուցադրությունը բաժանված է եգիպտական հնությունների և պորտուգալական հնագիտական գանձերի հավաքածու, որը հիմնականում բաղկացած է Բրոնզե և Երկաթե դարաշրջանների նշանավոր մետաղական աշխատանքներից։ Թանգարանը ունի նաև հռոմեական խճանկարների ամենակարևոր պորտուգալական հավաքածուն, հիմնականում Հարավային Պորտուգալիայից, ինչպես նաև կենտրոնում «Էստրեմադուրայից» (Póvoa de Cós):

Բացի մշտական հավաքածուից, թանգարանը հաճախ կազմակերպում է ժամանակավոր ցուցահանդեսներ, որոնք ընդգրկում են տարբեր թեմաներ։

## Պատկերասրահ

33639-Museu Nacional de Arqueologia (35814346643).jpg
Aplicação discoidal, verso, Idade do Bronze.tif
Mosaic panel depicting the madness of Heracles (Hercules furens), from the Villa Torre de Palma near Monforte, 3rd-4th century AD, National Archaeology Museum of Lisbon, Portugal (12973814465).jpg|Խճանկարում պատկերված է Հերակլեսի խելագարությունը, Մոնֆորտայի մոտ գտնվող Վիլա Տորե դե Պալմայից, 3-4-րդ դդ.
Placa ídolo em grés MNArqueologia.tif
Statua di apollo in marmo, II secolo.jpg
MuseuNacArqu-GuerreirosLusitanos.jpg
Tesoro di gaio, VII secolo dc, orecchino o pendaglio di bardatura equian in oro.jpg
Miniatura di trattore, XX secolo.jpg
Tesoro di gaio, VII secolo dc, ampolline in vetro.jpg


## Տես նաև
* Ժերոնիմուշ վանական համալիր
* Լիսաբոնի ծովային թանգարան

## Ծանոթագրություններ

## Արտաքին հղումներ
* Պաշտոնական կայք 

Կատեգորիա:1893 հիմնադրումներ Պորտուգալիայում
Կատեգորիա:1893 հիմնադրված թանգարաններ
Կատեգորիա:1903 հիմնադրումներ Պորտուգալիայում
Կատեգորիա:1903 հիմնադրված թանգարաններ
Կատեգորիա:Լիսաբոնի թանգարաններ
Կատեգորիա:Հնագիտությունը Պորտուգալիայում
Կատեգորիա:Պորտուգալիայի հնագիտական թանգարաններ
Կատեգորիա:Պորտուգալիայի պատմագրություն
Ռոմա երաժշտական թատրոն

**Ռոմա երաժշտական թատրոն** (), երաժշտական թատրոն Վարշավայում։ 
Մինչև 1990-ական թվականները կոչվել է **«Վարշավյան օպերետ»**։

## Պատմություն
1966 թվականից թատրոնը գտնվում է Վարշավայի կենտրոնում, Նավոգրոդզկայա փողոց, տուն 49 հասցեում։
Թատրոնի խաղացանկում ներառված են մյուզիքլներ և դասական օպերետներ։ Թատրոնը վարում է մյուզիքլները հանրայնացնելու քաղաքականություն և ցուցադրում է աճող հետաքրքրվածությունն այդ ժանրի հանդեպ։ Օրինակ, «Օպերայի ուրվականը» մյուզիքլը, որը ցուցադրվել է թատրոնի բեմին, տեսել է գրեթե 700.000 հանդիսատես։ 15 տարվա մեջ թատրոնն ունեցել է ավելի քան 3 միլիոն այցելու։ 
Սկսած 1998 թվականից` թատրոնի գեղարվեստական ղեկավարն ու տնօրենն է Վոյցեխ Կեպչինսկին (), իսկ գրական մասի պատասխանատուն Միխալ Վոյնարովսկին է։ Թատրոնի բեմից լեհ հասարակությունն են ներկայացվել մյուզիքլի պատմության մեջ երեք ամենահայտնի բեմադրությունները` Էնդրու Լլոյդ Ուէբերի «Կատուներ», «Օպերայի ուրվականը» և Կլոդ Միշել Շյոնբերգի «Մերժվածները»։ Թատրոնի բեմում ներկայացվել են լեհական մյուզիքլների առաջնախաղեր, այդ թվում և` «Պարոն Կլյակսի ակադեմիան» (2007) ընտանեկան մյուզիքլը։

Թատրոնի ներկայիս խաղացանկում կան դասական օպերետներ, ինչպես, օրինակ, Ֆրանց Լեգարի «Ուրախ այրին» և Ժակ Օֆենբախի «Օրփեոսը դժոխքում» ստեղծագործությունները։

## Պատկերասրահ


File:Koty.jpg|Мюзикл «Կատուներ»
File:AkademiaPanaKleksa.jpg|«Պարոն Կլյակսի ակադեմիան» մյուզիքլը
File:TaniecWampirow CHReduta1.jpg|«Վամպիրների պարը» մյուզիքլը
File:Upior w Operze oklaski.jpg|«Օպերայի ուրվականը» մյուզիքլը


## Ծանոթագրություններ

## Արտաքին հղումներ
* Պաշտոնական կայք 
* Պաշտոնական կայք 

Կատեգորիա:1954 հիմնադրումներ Լեհաստանում
Կատեգորիա:1954 հիմնադրված թատրոններ
Գրադսկի Հոլ

**Մոսկվայի թատերա-համերգային երաժշտական միավորում` Ալեքսանդր Գրադսկու ղեկավարությամբ** (*Գրադսկի Հոլ*, ոչ պաշտոնական անվանումը` ''Գրադսկու թատրոն), Մոսկվայի մշակութային պետական բյուջետային հաստատություն, համերգների, երաժշտական ու ստեղծագործական երեկոների անցկացման վայր։ Գտնվում է Մոսկվայի Զամոսկվորեչիե շրջանում, Կորովի Վալ փողոցում։

## Պատմություն
Շենքը, որտեղ գտնվում է Գրադսկի Հոլը, կառուցվել է 1957 թվականին ըստ ճարտարապետ Իվան Վլադիսլավովիչ Ժոլտովսկու նախագծի, «Բուրեվեստնիկ» կինոթատրոնի համար։ 1991 թվականին քաղաքի ղեկավարությունը շենքը փոխանցել է երգիչ և երգահան Ալեքսանդր Գրադսկուն` երաժշտական թատրոն ստեղծելու համար։ Ենթադրվում էր, որ վերակազմակերպումը պետք է իրականացվեր մասնավոր ներդրողների կողմից, սակայն հովանավորներ այդպես էլ չեն հայտնվում։
1998 թվականին Մոսկվայի կառավարությունը գումար է հատկացրել շենքի վերակառուցման համար։ Այն ավարտել են միայն 2014 թվականին՝ ֆինանսավորման ընդհատումների և միջոցների անբարեխիղճ օգտագործման պատճառով։ Աշխատանքների ընթացքում վերանորոգվել է գլխավոր շենքը, ինչպես նաև` տեղադրվել են լուսային, ձայնային և ինժեներական սարքավորումներ։
Վերակառուցումից հետո հրապարակը կազմել է 8.5 հազար քմ։ Դրանից 6.83 քմ-ը գրավում է գլխավոր չորսհարկանի շենքը, այնտեղ է գտնվում դրամարկղը, հանդերձարանը, բազմաֆունկցիոնալ հանդիսասարահը` ամֆիթատրոնով և հանդիսատեսի 500 տեղով, փոքր դահլիճը` 150 տեղով, դերասանների հանգստի սենյակը, ձայնային և լուսային էֆեկտների վերահսկման սենյակը, պարասրահը։ Հանդիսասրահի բեմը կարող է փոփոխվել. պոդիոումի առանձին մասեր կարող են բարձրացվել և իջեցվել։ 
Դահլիճի պատերն ու առաստաղը սև են, հատակը փայտյա է, լուսավորումն իրականացվում է սոֆիտի տարբեր տեսակներով. շենքի յուրաքանչյուր կետից կարելի է ղեկավարել լույսի ուժգնությունը, հոսքը և երանգները։ Առաջին շարքի աթոռներն անհրաժեշտության դեպքում կարող են ծալվել։ Կցակուռույցը 3 հարկանի շենք է` նկուղային հատվածով։ Դրա մակերեսը կազմում է 1.64 հազամ քմ։ Ներսում են գտնվում տնօրենի աշխատասենյակը, դերասանների սենյակները, խոհանոցները, պահեստը, սրճարանը։
2015 թվականի սեպտեմբերին թատրոնի աշխատանքների սկիզբը նշանավորվել է փակ համերգով, որտեղ ելույթ են ունեցել Ն. Պ. Օսիպովի անվան ազգային երաժշտական գործիքների նվագախումբը, ինքը` Գրադսկին և իր աշակերտները։ Հյուրերի թվում էին ՌԴ մշակույթի նախարար Վլադիմիր Մեդինսկին, երգիչ Իոսիֆ Կոբզոնը, պրոդյուսեր Կոնստանտին Էռնստը, երգիչ Անդրեյ Մակարևիչը և ուրիշներ։
2017 թվականին թատրոնում անց է կացվել Վլադիմիր Վիսոցկու անվան երաժշտական մրցանակաշխության պարգևատրման արարողությունը։ Միջոցառումը  հեռարձակվել է ռուսական «Առաջին հեռուստաալիքով»։

## Ծանոթագրություններ

## Արտաքին հղումներ
* Խումբը ՎԿ սոցիալական կայքում
* ՅուԹյուբյան ալիք
* Խումբը Ֆեյսբուքում
* Կարծիքներ թատրոնի մասին Tripadvisor կայքում
* Թատրոնը Ինստագրամում

Կատեգորիա:1991 հիմնադրված կազմակերպություններ
Կատեգորիա:Մոսկվայի թատրոններ
Վիկտորյա Վոլչկովա

**Վիկտորյա Վոլչկովա** (, ), ռուս գեղասահորդուհի, հանդես է եկել մենասահքում։ Վոլչկովան հիմնական մրցումներում ոսկե մեդալներ երբեք չի նվաճել, սակայն նա միակ կինն է, ով չորս անգամ անընդմեջ Եվրոպայի առաջնությունում եղել է բրոնզե մրցանակակիր։ Այս պահին գեղասահքի մարզիչ է։

### Կարիերա
Մինչև 13 տարեկանը մարզվել է Սանկտ-Պետերբուրգում` Ալեքսեյ Միշինի խմբում, սակայն մարզումներն անց էր կացնում նրա օգնական Գալինա Կաշինան, քանի որ Միշինը այդ ժամանակ մենասահորդներով չէր զբաղվում։ 1995 թվականին տեղափոխվել է Մոսկվա` Վիկտոր Կուդրյավցևի մոտ մարզվելու։ Նրա ղեկավարությամբ Վոլչկովան չորս անգամ անընդմեջ դարձավ Եվրոպայի բրոնզե մրցանակակիր, գեղասահորդների աշխարհի առաջնության պատանիների կարգում` երկու անգամ բրոնզե մրցանակակիր։ 2002 թվականին մասնակցել է Սոլթ Լեյք Սիթիում կայացած օլիմպիադային և գրավել 9-րդ տեղը։

[մինի|ձախից|Վիկտորյա Վոլչկովան 2006 թվականի [Եվրոպայի առաջնությանը]]

2002 թվականի հունիսին մեկնել է մարզվելու Չիկագոյում (ԱՄՆ)` Օլեգ Վասիլևի մոտ։ Վասիլևի ղեկավարությկամբ էլ Վիկտորյան հաղթում է Գրան-Պրիի մոսկովյան էտապը` սենսացիոն կերպով հաղթելով Սաշա Քոուենին  և Իրինա Սլուցկայային, զբաղեցրեց երրորդ տեղը; Սակայն 2003 թվականի ամռանը մարզիկը վերադարձավ Մոսկվա` նշելով, որ Վասիլևի խմբից նրան դուրս են մղել Տատյանա Տատմյանինան և Մաքսիմ Մարինինը` պատճառաբանելով, որ չեն ցանկանում վերջինիս հետ կիսել մարզչի ուշադրությունն ու ժամանակը։

Նոր մարզչի` Ելենա Չայկովսկայայի հետ Վոլչկովան մրցաշրջանը վատ սկսեց. Ռուսաստանի առաջնությունում զբաղեցրեց միայն 6-րդ տեղը։ Մարզիկին ասես հետապնդում էին վնասվածքներն ու հիվանդությունները, իսկ Չայկովսկայայի հետ ընդհանուր լեզու գտնել այդպես էլ չհաջողվեց։ 2004 թվականի հունվարին Վոլչկովան վերադարձավ Կուդրյավցևի խումբ։ Նրա հետ սկսեց աշխատել Մարինա Կուդրյավցևան։

2006 թվականին Ռուսաստանի առաջնությունում երկրորդ տեղը  զբաղեցնելու  շնորհիվ ընդգրկվեց Թուրինի օլիմպիադայի հավաքականի կազմում, սակայն անմիջապես մեկնումից առաջ ծանր վնասվածքի պատճառով ստիպված էր հրաժարվել մասնակցությունից։  Այդ վնասվածքի, իսկ հետո էլ մենիսկի վիրահատության պատճառով Վիկտորյան  երկար ժամանակ ապաքինվեց։ Փորձեց վերադառնալ սպորտ, սակայն, 2007 թվականին կայացած Ռուսաստանի առաջնությունում զբաղեցնելով 5-րդ տեղը, որոշեց ավարտել կարիերան։

### Մարզչական գործունեություն
Սպորտային կարիերայի ավարտից հետո «Москвич» սահադաշտում Վիկտոր Կուդրյավցևի հետ  աշխատում է  որպես մարզիչ։ Աշխատել է այնպիսի սպորտսմենների հետ, ինչպիսիք են Արինա Մարտինովան, Սերգեյ Դոբրինը, ղեկավարում է  «Москвич» օլիմպիական ռեզերվի սպորտային դպրոցի գեղասահքի բաժինը։

Վիկտորյա Վոլչկովայի խմբում են մարզվում Սոֆյա  Բիրյուկովան, Պոլինա Կորոբեյնիկովան, Նիկիտա Միխայլովը և ուրիշներ։

### Անձնական կյանք
Ամուսնացած է ռուս հոկեյիստ  Յուրի Բուցաևի հետ։ 2012 թվականի  մարտի 10-ին ծնվել է  նրանց որդին։

### Սպորտային ձեռքբերումներ
*Արդյունքները 2001 թվականից հետո

*Մինչ 2001 թվականի արդյունքները

## Ծանոթագրություններ

Կատեգորիա:Ռուս գեղասահորդներ
Գեորգի Բալյան

**Գեորգի Անուշավանի Բալյան** (), խորհրդային թատրոնի և կինոյի դերասան, ՌԴ վաստակավոր արտիստ, Թաթարական ԽՍՀ վաստակավոր արտիստ, Երկրորդ համաշխարհային պատերազմի Արևելյան ռազմաճակատի (*«[[Հայրենական մեծ պատերազմ (տերմին)|Հայրենական մեծ պատերազմ]]»*, 1941-1945) մասնակից։

## Կենսագրություն
Գեորգի Բալյանը ծնվել է 1921 թվականի հոկտեմբերի 12-ին Ուզբեկստանի Անդիժան քաղաքում։ 1950 թվականին ավարտել է Ռուսաստանի թատերական արվեստի համալսարանը։ 1950-1955 թվականներին՝ Կազանի Վ․ Կաչալովի անվան պետական մեծ դրամատիկական թատրոնի դերասան։ 1955-1960 թվականներին՝ Խորհրդային բանակի կենտրոնական թատրոնի դերասան։ 1960-1990 թվականներին՝ Մոսկոնցերտի արտիստ-ասմունքի վարպետ։

Ինստիտուտում սովորելու և թատրոնում աշխատելու 15 տարիների ընթացքում կերտել է 50 դեր։ Գրական էստրադայում աշխատելու 30 տարիների ընթացքում ստեղծել է պոեզիայի, արձակի և դրամատուրգիայի ավելի քան 30 երեկոյան ծրագիր։

Պրահայում բեմադրած «Լույս Ռուսաստանի վրա» Լենինյան հոբելյանական ներկայացման համար (հանդես է եկել որպես ռեժիսոր և կոմպոզիցիայի հեղինակ) պարգևատրվել է Չեխոսլովակիայի Պատվո շքանշանով և ստացել Պրահայի պատվավոր քաղաքացի կոչում։

Մահացել է 2015 թվականի հուլիսի 31-ին։

## Ֆիլմագրություն

## Ծանոթագրություններ

Կատեգորիա:Խորհրդային դերասաններ
Կատեգորիա:Հայ դերասաններ
Կատեգորիա:Հայրենական մեծ պատերազմի հայ մասնակիցներ
Ֆուտբոլի Անգլիայի Սուպերգավաթ 2017

**Ֆուտբոլի Անգլիայի Սուպերգավաթ 2017** (), Անգլիայի Սուպերգավաթի 95-րդ խաղարկումը, որն անցկացվել է 2017 թվականի օգոստոսի 6-ին Լոնդոնի «Ուեմբլի» մարզադաշտում։ Անգլիայի ֆուտբոլի գավաթի 2016-17 մրցաշրջանի հաղթող Արսենալը կարողացավ 11 մետրանոց հարվածաշարում 4:1 հաշվով առավելության հասնել Պրեմիեր Լիգայի 2016-17 մրցաշրջանի հաղթող Չելսիի նկատմամբ։ Հանդիպման հիմնական ժամանակն ավարտվել էր 1:1 հաշվով։

## Խաղ

## Ծանոթագրություններ

## Արտաքին հղումներ
* Պաշտոնական կայք

Կատեգորիա:Չելսիի հանդիպումներ
Կատեգորիա:Ֆուտբոլի Անգլիայի Սուպերգավաթ
Լուան Վիեյրա

**Վիեյրա Լուան** (; ), բրազիլացի ֆուտբոլիստ։ «Գրեմիո» ակումբի և Բրազիլիայի ազգային հավաքականի հարձակվող։

## Ակումբային կարիերա
thumb|left|190px|Լուանը «Գրեմիոյի» կազմում
thumb|right|300px|Լուանը Բրազիլիայի օլիմպիական հավաքականի կազմում
Լուանը «Գրեմիո» ակումբի սան է։ Ապրիլի 27-ին «Ատլետիկո Մինեյրոյի» հետ հանդիպման ժամանակ նա կատարել է իր նորամուտը բրազիլական Սերիա A-ում։ Փետրվարի 26-ին Լիբերտադերեսի գավաթի խաղարկության՝ «Ատլետիկո Նասիոնալ» ակումբի դեմ խաղում նա խփել է իր առաջին գոլը թիմի կազմում։ Օգոստոսի 17-ին «Կրիսիումա» ակումբի հետ խաղում նա խփել է իր  առաջին գոլը առաջնությունում՝ իրացնելով տուգանայինը։ 2016 թվականին Լուանը օգնել է ակումբին նվաճել Բրազիլիայի գավաթը։

2017 թվականի Լիբերտադորեսի գավաթի խաղարկության՝ Վենեսուելայի «Սամորա», Չիլիի «Դեպորտես Իկիկե» և Էկվադորի «Բարսելոնա» և Արգենտինայի «Լինուս» ակումբների դեմ խաղերում խփել է ութ գոլ և դարձել մրցաշարի երկրորդ ռմբարկու Խոսե Սանդից հետո։ 2017 թվականի օգոստոսին Լուանը հրաժարվել է տեղափոխվել Մոսկվայի «Սպարտակ» ակումբ, քանի որ ցանկանում էր նվաճել Լիբերտադորեսի գավաթը «Գրեմիոյի» կազմում։ Արդյունքում «եռագույններ» իրենց պատմության մեջ երրորդ անգամ հաղթել են Լիբերտորեսի գավաթի խաղարկությունում, իսկ Լուանը ճանաչվել է մրցաշարի լավագույն խաղացող։

## Միջազգային կարիերա
2014 թվականի Բրազիլիայի երիտասարդական հավաքականի կազմում Լուան Վիեյրան հաղթել է Տուլոնի մրցաշարում։  2016 թվականին Բրազիլիայի օլիմպիական հավաքականի կազմում հաղթել է Ռիո դե Ժանեյրոյում անցկացվող Օլիմպիական խաղերին։  Մրցաշարում նա խաղացել է Հարավաֆրիկյան Հանրապետության, Իրաքի, Դանիայի, Կոլումբիայի, Հոնդուրասի և Գերմանիայի հավաքականների դեմ։ Դանիացիների, կոլումբիացիների և Հոնդուրասի հավաքականի դեմ խաղերում Լուան երեք գոլ է խփել։

2017 թվականի հունվարի 26-ին Կոլումբիայի հավաքականի դեմ ընկերական խաղում Լուան իր դեբյուտն է կատարել Բրազիլիայի հավաքականի կազմում.

### Գոլերը Բրազիլիայի մինչև 23 տարեկանների հավաքականում

## Ձեռքբերումներ
**Ակումբաին**

 **Գրեմիո**
* Բրազիլիայի գավաթակիր - 2016
* Լիբերտադորեսի գավաթակիր - 2017

**Միջազգային**

 **[[Բրազիլիա]] (մինչև 20)**
*  Տուլոնի մրցաշար 2014

 **[[Բրազիլիա]] (մինչև 23)**
*  Օլիմպիական խաղեր — 2016

## Ծանոթագրություններ

## Արտաքին հղումներ
* 
* Профиль на sports.ru
* Luan profile . Portal Oficial do Grêmio.
 

Կատեգորիա:2016 թվականի Ամառային օլիմպիական խաղերի չեմպիոններ
Կատեգորիա:Բրազիլացի ֆուտբոլիստներ
Կատեգորիա:Բրազիլիայի հավաքականի ֆուտբոլիստներ
Կատեգորիա:Գրեմիոյի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Կորինտիանսի ֆուտբոլիստներ
Ռիս Նելսոն

**Ռիս Նելսոն** (անգլ.՝ Reiss Nelson, ), անգլիացի ֆուտբոլիստ, Հարձակվող, խաղում է Արսենալ ակումբի կազմում։

## Կարիերա
2017 թ. օգոստոսի 6-ին Նելսոնը իր մեկնարկային հանդիպումն է անցկացրել Արսենալի կազմում, որտեղ Ֆուտբոլի Անգլիայի Սուպերգավաթի եզրափակիչ խաղում դուրս եկավ փոխարինման խաղի 87-րդ րոպեին փոխարինելով Դենիել Ուելբեքին։

## Նվաճումներ
 **Арсенал**
* Անգլիայի սուպերգավաթակիր - 2017

## Ծանոթագրություններ

## Արտաքին հղումներ
* 
* 

Կատեգորիա:1999 ծնունդներ
Կատեգորիա:Անգլիացի ֆուտբոլիստներ
Կատեգորիա:Անձինք այբբենական կարգով
Կատեգորիա:Բունդեսլիգայի ֆուտբոլիստներ
Կատեգորիա:Դեկտեմբերի 10 ծնունդներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Ֆուտբոլիստներ այբբենական կարգով
Կատեգորիա:Հոֆենհայմի ֆուտբոլիստներ
Կատեգորիա:Արսենալի ֆուտբոլիստներ
Կատեգորիա:Ֆեյենորդի ֆուտբոլիստներ
Կատեգորիա:Ֆուլհեմի ֆուտբոլիստներ
Կատեգորիա:Բրենտֆորդի ֆուտբոլիստներ
Կատեգորիա:Անգլիական ֆուտբոլի լիգայի խաղացողներ
Դեղագործը (նկար)

**«Դեղագործը»** (), իտալացի նկարիչ, ժանրային գեղանկարչության կարկառուն ներկայացուցիչ Պիետրո Լոնգիի նկարներից։ Այս ստեղծագործությունը հեղինակը վրձնել է մոտավորապես 1752 թվականին։ Յուղաներկով կտավի չափերն են 59 × 48 սմ։ Այսօր «Դեղագործը» ստեղծագործությունը պահպանվում և ցուցադրվում է Ակադեմիայի պատկերասրահում (Վենետիկ, Իտալիա)։

## Նկարագիր
Պիետրո Լոնգին «Դեղագործը» ստեղծագործությունում պատկերել է դեղագործի կրպակ։ Դիմացի պատի ամբողջ տարածությունում պատկերված են պահարաններ, որոնց մեջ փոքրիկ կերամիկական և ապակե անոթներ են՝ դեղորայքի և էսենցիաների համար նախատեսված, որոնք կանոնավոր կերպով շարված են դարակներում։ Առաջին պլանում Լոնգին նկարել է դեղագործին, որը հետազոտում է մի կնոջ։ Վերջինս, ըստ էության, տառապում է ատամնացավից։ Ծերունի գրագիրը դեղատոմս է գրում աջ կողմում տեղադրված փոքրիկ սեղանի վրա։ Ներքևի ձախ անկյունում աշակերտն է պատկերված, ով ծնկաչոք հետևում է կաթսային, որում, ըստ երևույթին, ինչ-որ մի եփուկ է պատրաստվում։ Հիվանդ կնոջ հետևում հեղինակը երկու անձանց է վրձնել, որոնք համբերատար սպասում են հետազոտվելու իրենց հերթին։

## Պատմություն
Ենթադրվում է, որ Լոնգիի համար որպես նախատիպար է ծառայել Կիոջա դեղատունը, որը ղեկավարում էին նկարի սեփականատերերը, ում պատկերները նկարված է դեղատան պատին։ Ի դեպ այդ նկարի իրական հեղինակը Անտոնիո Բալեստրան է (1666-1740), և նկարը կոչվում է «Սուրբ ծնունդ». այսօր այն պահպանվում է վենետիկյան անձնական հավաքածուներից մեկում։

«Դեղագործը» ստեղծագործությունում վառ արտահայտված է հեղինակի ժանրային գեղանկարչության նկատմամբ յուրահատուկ մոտեցումը։ Այստեղ Պիետրո Լոնգիի նուրբ հումորի զգացումն է երևում։

## Գրականություն
* 
* 

Կատեգորիա:1752 նկարներ
Կատեգորիա:Իտալիայի արվեստ
Կատեգորիա:Պիետրո Լոնգիի նկարներ
Կատեգորիա:Վենետիկի ակադեմիայի պատկերասրահի նկարներ
Կայո Սիլվա Մենդես

**Կայո Սիլվա Մանդես** (, ), բրազիլացի ֆուտբոլիստ, «Գրեմիո» ակումբի կիսապաշտպան։

## Ակումբային կարիերա
Կայոն «Ժուվենտուդե» և «Գրեմիո» ակումբների սան է։ Փետրվարի 11-ին Գաուշու լիգայի շրջանակներում անցկացվող «Վարանապոլիս» ակումբի դեմ խաղում Կայոն կատարել է իր նորամուտը «Գրեմիոյի» կազմում։ Հունիսի 16-ին «Շապեկոենսե» ակումբի դեմ խաղում կատարել է իր նորամուտը Բրազիլական Սերիա Ա-ում։ Նույն տարում Կայոն իր ակումբի հետ նվաճել է Բրազիլիայի գավաթը։ 2017 թվականի օգոստոսի 29-ին «Ավաի» ակումբի դեմ խաղում Կայոն իր առաջին գոլն է խփել «Գրեմիո» ակումբի կազմում։ Նույն տարում նրա ակումբը նվաճել է Լիբերտադորեսի գավաթը։

## Ձեռքբերումներ
**Ակումբային**

 **«Գրեմիո»**
* Բրազիլիայի գավաթակիր — 2016
* Լիբերտադորեսի գավաթակիր — 2017

## Ծանոթագրություններ

## Արտաքին հղումներ
* Ֆուտբոլիստի վիճակագրությունը soccerway կայքում
* Ֆուտբոլիստի էջը sports.ru կայքում

Կատեգորիա:Բրազիլացի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Գրեմիոյի ֆուտբոլիստներ
Կատեգորիա:Իտուանոյի ֆուտբոլիստներ
Կատեգորիա:Սպորտ Ռեսիֆիի ֆուտբոլիստներ
Ռավա (կղզի)

**Ռավա** (), կղզի Ադրիատիկ ծովի խորվաթական մասում։ Կղզու մակերեսը կազմում է 3,63 կմ², ջրափնյա գծի երկարությունը 15,995 կմ։

## Աշխարհագրական դիրք
thumb|left|200px|Ռավա կղցու սխեման:
Կղզին պատկանում է Զադարսկոմ կղզեխմբին և գտնվում է Իժ և Դուգի Օտոկ կղզիների միջև։ Կղզու ջրերը թափվում են Իժսկովո և Ռասկովո նեղուցները։ Կղզու վրա մեկուսացված 15 շրջանները՝
# Տանկո
# Վալիշինա
# Իվանոշեվիցա
# Պավայսկո
# Պեստեխովաց
# Դրաժիցե
# Գոլուբովաց
# Մարտինիցա
# Գրբավաչ
# Գրբաչինա
# Մարնիցա (Մարինիցա)
# Պալադնիցա (Պալադինիցա)
# Վիչաբոկ
# Լոկվինա
# Զա Գրբիցու։

## Կլիմա
Կղզում գերակշռում է միջերկրական կլիման, տաք ամառներով և մեղմ անձրևոտ ձմեռներով։ Միջին տարեկան ջերմաստիճանը 15&nbsp;°C:

Ամենացուրտ ամիսը հունվարն է (միջին ջերմաստիճանը 7&nbsp;°C), ամենատաքը՝ հուլիսը (միջին ջերմաստիճանը 23,5&nbsp;°C): Միջին տարեկան տեղումների քանակը մոտ 900 մմ է։ Տեղումները թափվում են հիմնականում անձրևի տեսքով։ Տեղումների մեծ մասը տեղում է ձմռանը։

## Բուսականություն
Միջերկրական կլիման նպաստում է միջերկրածովյան բույսերի աճին. կան ձիթապտուղի, խաղողի այգիներ։ Գերակշռում են ցածրահասակ ծառերը։ Անտառներում գերակշռում են՝ կաղնի, սղոցի, մոշենի և ծնեբեկ։ Վերջին տարիներին հալեպյան եղևնիի աճը եղել է։ Վերջին տարիներին դիտվել է հալեպյան սոճիի շատացում։ Մշակվող բույսերի մեջ են՝ ձիթապտուղ, խաղող, աճում են՝ թուզ, նուշ, նուռ, նարինջ, կիտրոն, մանդարին և սովորական ընկուզենի։

## Ջրամատակարարում
Չնայած համեմատաբար մեծ քանակությամբ տեղումների քանակին, հողի ծակոտկենության պատճառով, Ռավայի վրա չկան ջրամբարներ, ուստի բնակիչները օգտագործում են նախնական կուտակված անձրևաջրերը կամ երաշտի ընթացքում ներմուծվող ջուրը։

## Բնակչություն
Կղզում կան երկու բնակավայրեր` Ռավան և Մալա Ռավան։

XX դարի կեսերից կղզու բնակչությունը կայունորեն նվազում էր, և 2001 թվականի մարդահամարի տվյալներով 98 մարդ է։ Բնակչության մեծ մասը խորվաթներն են։ Աղյուսակում ներկայացվում է Ռավա կղզիի բնակչությունը 1857 թվականից մինչև 2001 թվականը։

## Պատկերասրահ

Պատկեր:Mala Rava uvala Lokvina.JPG|Մալա Ռավան
Պատկեր:Putnicka luka vela rava.jpg|Վելա Ռավա լաստանավային նավահանգիստ
Պատկեր:Rava uvala lokvina.jpg|Լոկվինա ծոց
Պատկեր:Rava uvala lokvina luka Mala Rava.jpg|Մալա Ռավա


## Ծանոթագրություններ

## Արտաքին հղումներ
* Rava portal 
* Site dedicated to Rava 
* A page about Rava 
* About Rava, Vela Rava, Videos/Pictures, Kayaking

*Webseite über die Insel in Deutsch 
*Webseite mit Fotos
*Webseite in Englisch, Kroatisch und Deutsch 
* Mapa de localización

Կատեգորիա:Ադրիատիկ ծովի կղզիներ
Կատեգորիա:Խորվաթիայի կղզիներ
Գևորգ Վարդան

**Գևորգ Վարդան** (, ), իրանահայ քաղաքական գործիչ։ Թեհրանի և Հյուսիսային իրանահայության պատգամավոր ԻԻ խորհրդարանի 7-րդ և 8-րդ նստաշրջաններում։

## Կենսագրություն
Գևորգ Վարդանը ծնվել է 1969 թվականին Թեհրանում։ Նախնական կրթությունը ստացել է Քուշեշ-Վաչե Հովսեփյան, Ալիշան և Քուշեշ-Մարիամ դպրոցներում։ 1991 թվականին ճարտարագետի որակավորում է ստացել Գիտության և արդյունաբերության համալսարանից, նյութաբանական ճարտարագիտության մագիստրոսի աստիճան ստացել է Հայաստանի պետական ճարտարագիտական համալսարանից։ Ուսանողական տարիներին աշխատակցել է գիտակահետազոտական կենտրոնների հետ, հեղինակել է բազմաթիվ հոդվածներ։

Աշխատել է ավտոշինության բնագավառում, եղել է Իրանի «Անսխալ արտադրության» իրագործման առանցքային ձեռնարկությունների մատակարարման շղթայի տնօրեն, վերահսկել է 60 իրանական և արտասահմանյան արտադրական միավորումների աշխատանքների գործընթացը։ 1981 թվականից անդամակցել է հայկական մշակութային «Արարատ» կազմակերպության մարմնակրթական և երեցների միություններին, եղել է հայկական հարցերի ուսումնասիրության «ՀՈւՍԿ» վարչության անդամ։

1999 թվականին, որպես իրանահայ համայնքի պատվիրականության անդամ, մեկնել է Հայաստան և Արցախ, մասնակցել է Արցախյան ազատամարտի տասնամյակի հանդիսություններին։ Իրանահայ պատվիրակության կազմում Երևանում մասնակցել է Հայաստան-Սփյուռք խորհրդաժողովներին։ 2000 թվականին ընտրվել է Թեհրանի Հայոց թեմի 12-րդ շրջանի պատգամավորական ժողովի անդամ, որի կազմում 2003 թվականից ծառայել է ժողովի 2-րդ ատենապետի պաշտոնում։

## Ծանոթագրություններ

Կատեգորիա:Իրանահայ քաղաքական գործիչներ
Կատեգորիա:ՀՊՃՀ շրջանավարտներ
Կատեգորիա:Իրանահայ ճարտարագետներ
Կատեգորիա:Իսլամական խորհրդակցական ժողովի 7-րդ գումարման պատգամավորներ
Կատեգորիա:Իսլամական խորհրդակցական ժողովի 8-րդ գումարման պատգամավորներ
Հասմիկ Բարխուդարյան

**Հասմիկ Բարխուդարյան** (*Բարխադուրյան, Բարխուդարյան-Մռավյան*, ), խորհրդային կինոյի և թատրոնի դերասանուհի։ Թատերական գործիչ Բորիս Կորոլյովի կինը (1896-1959)։

## Կենսագրություն
Հասմիկ Բարխուդարյանը ծնվել է 1907 թվականին։ 1936-1940 թվականներին սովորել է Շչուկինի անվան ուսումնարանում։ 1939-1950 թվականներին՝ Վախթանգովի թատրոնի դերասանուհի։

## Դերերը թատրոնում

## Ֆիլմագրություն

## Մրցանակներ և պարգևներ
* Մեդալ «Մարտական վաստակի համար» (1945)

## Ծանոթագրություններ

Կատեգորիա:Խորհրդային դերասանուհիներ
Կատեգորիա:Հայ դերասանուհիներ
Արաբական երկրներում ՅՈՒՆԵՍԿՕ-ի Համաշխարհային ժառանգության ցանկ

'''Արաբական երկրներում ՅՈՒՆԵՍԿՕ-ի համաշխարհային ժառանգության օբյեկտների ցանկ, 2016 թվականից ցանկում ընդգրկված են 66 օբյեկտներ, որը կազմում է ընդհանուր թվի 7,2 %-ը (ըստ 2010 թվականի տվյալների 911 օբյեկտներ)։

Ստորև բերված աղյուսակում օբյեկտները դասավորված են ըստ երկրի տվյալների, իսկ հետո ` Համաշխարհային ժառանգության ցուցակում ընդգրկվելու ժամանակագրական հերթականությամբ։

## Ծանոթագրություններ

Կատեգորիա:Համաշխարհային ժառանգության ցանկեր
Պերոզավր Սյունի

**Պերոզավր Սյունի** նաև **Պերոժաւր Սիւնեցի** (ծննդյան և մահվան թվականներն անհայտ, 4-րդ դար), իշխան, Վիրքի Միհրան Գ թագավորի պալատականներից, Սյունիների իշխանական տոհմից։

## Կենսագրություն
Ըստ Ղևոնդ Ալիշանի, 332 թվականին Պերոզավր Սյունին Վրաց Սողոմե թագուհու (Տրդատ Գ Մեծ-ի դուստրը) հետ ներկա է եղել սուրբ Նունե կույսի մահվանը և երկուսով միասին գրի են առել Նունեի ինքնակենսագրությունը։

## Արտաքին հղումներ
* «Վրաց տարեգրության մեջ հիշատակված Պերոզավր Սյունեցի իշխանի ինքնության հարցի շուրջ», Սերգեյ Հախվերդյան, 2016, Գորիս

## Աղբյուրներ
* «Հայոց անձնանունների բառարան», Հրաչյա Աճառյան, Հատոր 4, Ցուցակ 1, Էջ 263, s.v. Պերոժաւր
* «Վրաց աղբյուրները Հայաստանի և հայերի մասին», Լեոն Մելիքսեթ-Բեկ, Երևան, 1934, Հատոր Ա, 22, 174 (Հայերեն թարգմ.՝ Պելուժավր, որը հրատարակիչը ուզում է կարդալ Պերոզավր) 
* «Սիսական. Տեղագրութիւն Սիւնեաց աշխարհի», Ղևոնդ Ալիշան, Վենետիկ, 1893, 10, 523 (գրել է Պելուծավր, իսկ ցանկում՝ Պելուժավր)

Կատեգորիա:Սյունիներ
Կատեգորիա:Հայ իշխաններ
Կատեգորիա:Վիրքի իշխաններ
Մանուել Բերբերյան

**Մանուել Բերբերյան** (, ), իրանահայ երկրաբան, երկրաշարժերի սեյսմաբանության, ակտիվ տեկտոնիկների, մայրցամաքային տեկտոնիկների, պատմական սեյսմիկության, հնագիտական երկրաշարժերի վտանգի նվազեցման, երկրաբանական քարտեզագրման և բնապահպանական գիտության և ճարտարագիտության բնագավառների մասնագետ։

## Կենսագրություն
Մանուել Բերբերյանը ծնվել է 1945 թվականին Թեհրանում՝ հայոց ցեղասպանությունից փրկված հայկական ընտանիքում։ Նախնական կրթությունը ստացել է Թեհրանի Քուշեշ և Ֆիրդուսի դպրոցներում, «Խարազմի» ուսումնական հաստատությունում։ 1968 թվականին ավարտել է Թեհրանի համալսարանի երկրաբանական ֆակուլտետը, 1981 թվականին՝ Քեմբրիջի համալսարանի գեոֆիզիկայի ֆակուլտետի երկրաշարժերի և սեյսմոլոգիայի բաժինը՝ ստանալով դոկտորի աստիճան։

Եղել է Իրանի ինժեներների վարչության գլխավոր խորհրդատուն, իրականացրել է բազմաթիվ նախագծեր, այդ թվում՝ 1971 թվականին ստեղծել է երկրաբանության կազմակերպության սեյսմիկ հետազոտությունների բաժինը, 1973 թվականին՝ Իրանի սեյսմիկ կենտրոնը, 1976 թվականին՝ Իրանի տեկտոնական, Իրանի ճեղքվածքների և Իրանի մեծ երկրաշարժերի կենտրոնների առաջին քարտեզների պատրաստումը։

1985 թվականին եղել է «Թարբիաթ մոալեմ» համալսարանի երկրաբանական ֆակուլտետի մագիստրատուրայի բաժնի մասնագիտական խորհրդի ղեկավար և պատասխանատու։ Փորձագիտական աշխատանքներ է իրականացրել անապատային խորազննության, տեկտոնիկայի, սեյսմոտեկտոնիկայի, սեյսմոլոգիայի, սեյսմիկ ռիսկերի ուղղությամբ։ 1977-1987 թվականներին Իրանի երկրաբանական կազմակերպությունում զբաղեցրել է տարբեր պաշտոններ։

Անդամակցել է Նյու Յորքի գիտությունների ակադեմիային։ Գիտական աշխատությունների և երկրաբանության, Իրանի տեկտոնական և սեյսմիկ գոտիների մասին  հոդվածների հեղինակ է, որոնք տպագրվել են եվրոպական, ամերիկյան, կանադական հանդեսներում։

Դասավանդել է Թեհրանի պետական և մանկավարժական համալսարաններում։

1990 թվականից կնոջ և որդու հետ բնակվում է ԱՄՆ-ում։

## Ծանոթագրություններ

## Արտաքին հղումներ
* Պաշտոնական կայք 

Կատեգորիա:Իրանահայ երկրաբաններ
Կատեգորիա:Իրանահայ ճարտարագետներ
Կատեգորիա:Հայ երկրաբաններ
Նաղշե Ջահան

**Նաղշե Ջահան հրապարակ** ( / Maydâne Naqše Jahân), ինչպես նաև Իմամի հրապարակ ( / Maydane Imam), խոշոր հրապարակ Իրանի Սպահան քաղաքում։ Ներառված է Իրանում ՅՈՒՆԵՍԿՕ-ի համաշխարհային ժառանգության ցուցակում։

## Անվանում
Ներկայումս հրապարակը հայտնի է Նաղշե Ջահան անվանմամբ (‎ / Maydane Naqše Jahan, թարգմանաբար` աշխարհի նախշ)։ Նախքան 1979 թվականը Իրանի իսլամական հեղափոխությունը, հրապարակը կոչվում էր Շահի հրապարակ ( / Maydane Šah).

## Պատմություն
մինի|250px
1598 թվականին, երբ Սեֆյան դինաստիայի շահ Աբբաս 1-ինը (Շահ Աբաս) որոշեց մայրաքաղաքը Ղազվինից տեղափոխել Սպահան, որը գտնվում էր երկրի կենտրոնական շրջանում, որոշվեց ամբողջությամբ վերակառուցել և վերապլանավորել նոր մայրաքաղաքը։ Որոշվեց քաղաքի կենտրոնական և հիմնական մասը կառուցել Զայանդեռուդ գետի աջ ափին։ Քաղաքի գլխավոր ճարտարապետը փիլիսոփա և պոետ Շեյխ Բահաադին Ալ Ամիլին էր։ Քաղաքի կառուցման ամենագլխավոր պլաններից էին Նաղշե Ջահան հրապարակը և Չահարբաղ փողոցը (թարգմանաբար` չորս այգի)։ Նաղշե Ջահան հրապարակը դարձավ քաղաքի կենտրոնը, որի շուրջն էլ կառուցվեցին Սպահանի ճարտարապետական գլուխգործոցների մեծ մասը։ Շահ Աբբասի հրամանով, պետական, կրոնական և ուսումնական հաստատությունների մեծ մասը կառուցվեցին հրապարակի շուրջը։ Ինքը` Շահ Աբբասը, բնակվում էր հրապարակի արևմտյան մասում տեղակայված Ալի Ղափու պալատում։

## Հրապարակի պատմաճարտարապետական հուշարձաններ
մինի|300px
Շահ Աբբասի օրոք, հրապարակի գլխավոր կառույցը համարվում էր Ալի Ղափու պալատը, որտեղ ապրում էր Շահն իր ընտանիքով։ Պալատը տեղակայված է հրապարակի արևմտյան մասում։ Հրապարակի ամենահայտնի պատմական հուշարձաններից է Իմամի մզկիթը (Պատմական անվանումը`Ջամե Աբբասի մզկիթ և Շահի մզկիթ), որը համարվում է Սպահանի ամենախոշոր մզկիթը և աշխարհի խոշորագույն մզկիթներից մեկը։ Իմամի մզկիթը գտնվում է հրապարակի հարավային մասում։ Հրապարակից մի քանի կլիոմետր հեռավորութան վրա գտնվում է Ջամե կամ ուրբաթօրյա մզկիթը, որը ոճով նման է Իմամի մզկիթին։ Նաղշե Ջահան հրապարակի մյուս կարևոր կառույցնեից է Շեյխ Լյութֆուլլայի մզկիթը, որը տարբերվում է իր գեղեցկությամբ։ Մզկիթը տեղակայված է հրապարակի արևելյան մասում։ Հրապարակի հյուսիսային մասում տեղակայված է Սպահանի շուկան։ Այն համարվում է Իրանի խոշորագույն շուկաներից մեկը, որը ձևավորվել է Սելջուկների դինաստիայի ժամանակաշրջանում։

## Ծանոթագրություններ

## Աղբյուրներ
* میدان نقش جهان (امام خمینی) اصفهان
* Что посмотреть и куда сходить в Исфахане 

Կատեգորիա:Սպահանի հրապարակներ
Կատեգորիա:Համաշխարհային ժառանգություն Իրանում
Կատեգորիա:Սպահանի տեսարժան վայրեր
Հաշթ Բեհեշթ

**Հաշթ Բեհեշթ** (‎, բառացի՝ *ութ եդեմական պարտեզներ*), Սեֆյանների ժամանակաշրջանի պալատ Իրանի Սպահան քաղաքում։ Կառուցվել է 1696 թվականին Սուլեյման I-ի հրամանով։ Շինությունը գտնվում է Իրանի մշակութային ժառանության կազմակերպության վերասկողության ներքո։ 1977 թվականին պալատը մասնակիորեն վերականգնվել է և 1980 թվականին արժանացել Աղա Խանի մրցանակին՝ ճարտարապետության ոլորտում։ 

Հաշթ Բեհեշթ պալատը գտնվում է Սպահանի Նաղշե Ջահան հրապարակում` Ալի Ղափու պալատից քիչ հեռու։ Հսկայական այգին, որտեղ գտնվում է պալատը, ներկայումս հասարակական այգի է և բաց է բոլորի համար։ Պալատն իրենից ներկայացնում է երկհարկ շինություն՝ գեղեցիկ կամարներով և բազմաթիվ  նաշխերով։ Շինության առաստաղը զարդարված է գիպսե գեղեցիկ զարդաքանդակներով, գեղանկարներով։ Երկրորդ հարկում շինությունն ունի կամարներ և փայտե վանդակավոր պատուհաններ, բազմաթիվ միջանցքներ։  Կառույցն իր բազմաթիվ սենյակներով ունի ութանկյան տեսք։

## Պատմություն

Հաշթ Բեհեշթ պալատը կառուցվել է Շահ Սուլեյման Սեֆիի օրոք` Բլբուլի այգու մոտակայքում: Լայնարձակ ու մեծ այգին, որում տեղակայված է այս պալատը, ժամանակին կազմել է Նաշխե ջահան այգու մի մասը, որը կառուցվել է Իսմայիլ I-ի օրոք։ Շահ Աբասի օրոք այն բաժանվել է մի քանի մասի։ Հաշթ Բեհեշթի այգում Շահ Աբաս Երկրորդի և Սուլեյման I-ի օրոք  ավելացվել են ծառեր։ Այգում կա ջրհոր, որը պատկանել է Շահ Սուլեյմանին։ Շահը մեծ ուշադրություն է դարձրել այգուն։ 

Պալատի առաստաղները նաշխազարդված են Սեֆյան ժամանակաշրջանի ճարտարապետական ոճով։ Պալատի անունը` Հաշթ Բեհեշթ, նշանակում է «Ութ եդեմ» կամ «Ութ եդեմական պարտեզներ»։

## Ճարտարապետություն
Պալատի կենտրոնական մասը բաղկացած է 4 ամառային նստավայրերից։ Պատշգամբը նայում է  դեպի հյուսիս։ Առաստաղը պատված է գեղեցիկ զարդանախշերով։ Առաջին հարկի սենյակները գտնվում ն շինության չորս անկյուններում, որտեղ կարելի է տեսնել նաև գեղանկարչության բազմաթիվ գեղեցիկ նմուշներ։ Սենյակներն ունեն գեղեցիկ պատուհաններ և  զարդանաշխերով պատված առաստաղներ։ Այստեղ կան մի քանի սենյակներ ու միջանցքներ, որոնցից յուրաքանչյուրը զարդարված է յուրահատուկ զարդանաշխերով։ Որոշ սենյակներում կան փոքրիկ ջրավազաններ կամ բուխարիներ։ Պատերը ծածկված են հայելիներով։ Այս շինության կարևոր հատկանիշներից է ներդաշնակությունը, որ գոյություն ունի դրա տարբեր բաժինների միջև։

## Պատկերասրահ

Hasht Behesht, Outside perspective by Pascal Coste.jpg|Հաշթ Բեհեշթի գծանկարը, Ֆրանսիացի նկարիչ Պասկալ Կոստե, 1840 թվական 
Hasht Behesht 007.jpg|Հաշթ Բեհեշթ, տեսարան լողավազանի կողմից
Hasht behesht palace (10).jpg|Սենյակ Հաշթ Բեհեշթում
Hasht behesht palace (19).jpg|Առաստաղի ինտերիեր
Mirsaeidhadian43.jpg|Առաստաղի ինտերիեր
Hasht behesht palace (7).jpg|Առաստաղի ինտերիեր
Hasht behesht palace (5).jpg|Առաստաղի ինտերիեր
Hasht-Behesht, North-Western View.jpg|Հաշթ Բեհեշթի արտաքին տեսքը
Hasht Behesht palace at night.jpg|Հաշթ Բեհեշթը գիշերով


## Աղբյուրներ
*کاخ هشت بهشت
*آشنایی با باغ هشت بهشت - اصفهان
*Հաշթ Բեհեշթ պալատ

## Գրականություն
* 
* 

## Ծանոթագրություններ

## Արտաքին հղումներ
* Հաշթ Բեհեշթ պալատի մասին ''ArchNet'' կայքում

Կատեգորիա:Իրանական ճարտարապետություն
Կատեգորիա:Իրանի թանգարաններ
Կատեգորիա:Սպահանի պալատներ